ร้านชิลล์ ชิลล์ เป็นร้านกาแฟอีกร้านนึงที่ชอบมาก เปิดมานานแล้วในหาดใหญ่ ตั้งแต่สมัยเรียน ตอนนั้นจำได้ว่ามีต้นไม้เยอะ โต๊ะเป็นโต๊ะไม้ อากาศเย็นร่มรื่นมาก กลับไปมีเปลี่ยนสไตล์การตกแต่งไป แต่ก็คงเอกลักษณ์ร้านชิลล์ ชิลล์ สมชื่อ

พิกัดร้านอยู่แถวถนนสามชัย เลี้ยวเข้าไปในซอยหน้าซอยเป็นร้านก๋วยเตี๋ยวสุโขทัย 
บรรยากาศร้าน เดินไปเข้าจะเห็นตู้เค้ก เคาท์เตอร์สำหรับสั่งอาหาร เครื่องดื่ม เมนูประจำวันและเมนูน้ำต่างๆ ก้านขวามีขายขนมกินเล่น เดินเข้าไปมีตู้ไอศกรีม Thai Royal และจะเจอห้องชา มีชาประเภทต่างๆ ตามเมนูเลยจ้าาา เดินเข้ามาจะเจอโต๊ะไม้ ของตกแต่งออกแนวโบราณ บอกเรยลอกเลียนแบบยากมาก เพราะราคาของตกแต่งน่าจะค่อยข้างสูง เคยอ่านเจอสัมภาษณ์ว่าของตกแต่งเป็นของสะสมของเจ้าของร้านเองจ้าา

แต่ตอนนี้ขอสั่งข้าวจัดหนักก่อนน๊า หิวตาลายมาก

เมนูวันนี้ที่สั่งมี
- ข้าว+แกงส้มปลากระพง+ไข่เจียว เป็นข้าวกล้อง เสิร์ฟพร้อมผัก ต้นอ่อนทานตะวัน ไข่เจียวรสชาติจืดๆหน่อย แกงส้มรสชาติเข้มข้น ส่วนตัวรู้สึกว่าเครื่องแกงส้มเผ็ดไปหน่อย ราคา79฿ ราคาก็ไม่แพงมากนะจานนี้
- ข้าวไก่หวาน+ไข่ดาว จานนี้รสชาติทั่วๆไป ทานได้

- ชาเขียว ชาค่อยข้างเข้มมาก รสชาติเลยออกฝาดๆไป

- ชาเย็น ไม่หวานมาก ก็ทานได้แต่ยังไม่ค่อยถูกปากเท่าไหร่

- เค้กมะพร้าวอ่อน จานนี้ฟินมาก พูดเลย เค้กเนื้อนุ่ม มะพร้าวห๊อมหอม และอ่อนมากแทบจะละลายในปาก

- ขนมปังแฮมชีส รสชาติทั่วๆ ไป
ปล. ค่อนข้างรออาหารนาน ทั้งๆที่ลูกค้าในร้านมีแค่2โต๊ะ ในช่วงนั้น

ทั้งหมดค่าเสียหายอยู่ที่ 338฿ ราคาอยู่ในเกณฑ์ปกติเมื่อเทียบกับวัตถุดิบและปริมาณ

สรุป อาหารไม่ได้เด่นมาก พอทานได้ บางอย่างไม่ค่อยอร่อย แต่บรรยากาศ สไตล์การตกแต่งถือว่าเจ๋งมากทีเดียว นั่ฃสบายๆ ชิล ชิล สมชื่อ และพนักงาน เจ้าของร้าน บริการเป็นกันเอง พูดคุยถามความคิดเห็นเรื่องอาหาร บอกส่วนผสม ถือว่าประทับใจจะไม่ให้แปะ 4 ดาวไว้ ก็คงจะไม่ได้